wickkiey/tamil-wikipedia-chunked huggingface dataset:
# வார்ப்புரு:Infobox court case

| label8 = தீர்ப்பு நாள்
| data8 = } }  
| label9 = தீர்ப்பு
| data9 = }  
| label10 = பிரதிவாதி
| data10 = }  
| label11 = Charge
| data11 = }  
| label12 = குற்ற வழக்குத்
தொடர்வு
| data12 = }  
| label13 = Defence
| data13 = }  
| label14 = Citation(s)
| data14 = }  
| label15 = ECLI
| data15 = }  
| label16 = Neutral citation
| data16 = }  
| label17 = Reported at
| data17 = }  
| label18 =
| data18 = }  
| label19 = Claim
| data19 = }  
| label20 = Cases cited
| data20 = }  
| label21 = Legislation cited
| data21 = }  
| header27 =  
| label28 =
| data28 =  
| label29 = Appealed from
| data29 = }  
| label30 = Appealed to
| data30 = }  
| label31 =
| data31 =  
| label32 = Procedural history
| data32 = }  
| label33 =
| data33 =  
| label34 = Argument
| data34 = }  
| label35 = Reargument
| data35 =  
| label36 = Opinion announcement
| data36 =  
| header42 =
| data43 = }  
| header47 =  
| label48 =
| data48 = }  
| label49 =
| data49 = }  
| label50 =
| data50 = }  
| header51 =  
| data52 =  
| label53 = Decision by
| data53 = }  
| label54 = Majority
| data54 = }  
| label55 = Majority
| data55 = }  
| label56 = Majority
| data56 = }  
| label57 = Plurality
| data57 = }  
| label58 = Plurality
| data58 = }  
| label59 = Plurality
| data59 = }  
| label60 = Plurality
| data60 = }  
| label61 = Seriatim opinion
| data61 = }  
| label62 = Seriatim opinion
| data62 = }  
| label63 = Seriatim opinion
| data63 = }  
| label64 = Seriatim opinion
| data64 = }  
| label65 = Seriatim opinion
| data65 = }  
| label66 = Concurrence
| data66 = }}}  
| label67 = Concurrence
| data67 = }}  
| label68 = Concurrence
| data68 = }}  
| label69 = Concurrence
| data69 = }}  
| label70 = Concurrence
| data70 = }}  
| label71 = Concurrence
| data71 = }}  
| label72 = Concurrence
| data72 = }}  
| label73 = Concurrence
| data73 = }}  
| label74 = Concur/dissent
| data74 = }}}}  
| label75 = Concur/dissent
| data75 = }}  
| label76 = Concur/dissent
| data76 = }}  
| label77 = Concur/dissent
| data77 = }}  
| label78 = Concur/dissent
| data78 = }}  
| label79 = Concur/dissent
| data79 = }}  
| label80 = Concur/dissent
| data80 = }}  
| label81 = Concur/dissent
| data81 = }}  
| label82 = Dissent
| data82 = }}}  
| label83 = Concurrence
| data83 = }  
| label84 = Dissent
| data84 = }}  
| label85 = Concurrence
| data85 = }  
| label86 = Dissent
| data86 = }}  
| label87 = Concurrence
| data87 = }  
| label88 = Dissent
| data88 = }}  
| label89 = Concurrence
| data89 = }  
| label90 = Dissent
| data90 = }}  
| data91 =  
| header97 =  
| data98 = }  
| data99 =  
| data100 = }  
| data101 =  
| data102 = }  
| data103 =  
| data104 = }  
| data105 =  
| data106 = }  
| header107 = }}  
| data108 = } }}}
}}<noinclude>
</noinclude>
# அண்மைக் கிழக்கு நாடுகளின் தொல்மரபியல்

**அண்மைக் கிழக்கு நாடுகளின் தொல்மரபியல் ** *(archaeogenetics of the Near East)* பண்டைய அண்மை கிழக்கு நாடுகளின் கடந்த கால மாந்தரின மக்கள்தொகைகளின் மரபியலையும் தொன்மரபியலையும், பண்டைய எச்சங்களின் மரபணுக்களைப் பயன்படுத்தியும் பயில்கிறது. இந்த ஆராய்ச்சி பண்டைய எகிப்து, மெசொப்பொத்தேமியா, அனதோலியா, லெவண்ட் ஆகிய அண்மைக் கிழக்கு நாடுகளின் பண்டைய மக்கள்தொகைகளின் ஒருமைப் பண்புக் குழுக்களையும் ஒருமைப் பண்பு வகைமைகளையும் இனங்கண்டறிய, ஒய் குறுமவக மரபன்களையும் ஊன்குருத்து மரபன்களையும்நிகரிணைக் குறுமவக மரபன்களையும் பயன்கொள்கிறது.
# மர்மத் திரைப்படம்

**மர்மத் திரைப்படம்** (Mystery film) என்பது திரைப்படத்தில் உள்ள வகையாகும். இந்த திரைப்படத்தின் வகை குற்றத்தின் தீர்வைச் சுற்றியே எடுக்கப்படுகின்றது. இது தடயங்களை, ஆய்வுகள், துப்பறிவு அல்லது தனியார் புலனாய்வு முயற்சிகள் குறித்து கவனம் செலுத்துகிறது. துப்பறியும் நபரின் துப்பறியும் திறன், வலிமை, நம்பிக்கை அல்லது விடாமுயற்சி கொண்டவராக சித்தரிக்கப்படுகின்றது. இது உளவுத் திரைப்படத்தின் துணை வகை ஆகும். நேயர்களை பரப்பூட்டுவதற்காக ஒலிப்பதிவு, நிகழ்ப்பட கோணங்கள், கனமான நிழல்கள் மற்றும் ஆச்சரியப்படுத்தும் திருப்பங்கள் மூலம் கவரப்படுகின்றது.  
தமிழ் தொலைக்காட்சி ஆரம்பித்த காலம் முதலே மர்மதேசம், விடாது கருப்பு, புதையல் பூமி, ருத்திரவீனை (2002-2004), சித்தமபர ரகசியம் (2004-2006) போன்ற பல மர்மத் தொடர்கள் வெளியானது. 1997 ஆம் ஆண்டு மர்மதேசம் என்ற தொடர் தமிழர் மத்தியில் மிகபெரிய வரவேற்பைப் பெற்றது. இந்த தொடரை *நாகா* என்பவர் இயக்கியுள்ளார்.
- அருந்ததி
- சந்திரகுமாரி
- சிங்கா ஏர்லைன்ஸ்
- சுப்பிரமணியபுரம்
- பைரவி ஆவிகளுக்குப் பிரியமானவள்
- யார்?
- ரௌத்ரம்
# முப்படிக் கோட்டுரு

ஒரு கோட்டுருவின் அனைத்து முனைகளின் படியும் "3" ஆக இருந்தால் அக்கோட்டுரு **முப்படிக் கோட்டுரு** (*cubic graph*) எனப்படும். முப்படிக் கோட்டுரு ஒரு 3-ஒழுங்கு கோட்டுருவாக இருக்கும். முப்படிக் கோட்டுருக்கள் "மூவலுவுள்ள கோட்டுருக்கள்" (trivalent graphs) எனவும் அழைக்கப்படுகின்றன.  
இருமுப்படிக் கோட்டுரு (bicubic graph) ஒரு முப்படி இருகூறு கோட்டுருவாக இருக்கும்.
# முப்படிக் கோட்டுரு

## சமச்சீர்மை

1932 இல் ரோனால்டு எம். பாஸ்டர் முப்படி சமச்சீர் கோட்டுருக்களுக்கான எடுத்துக்காட்டுகளைச் சேகரிக்கத் துவங்கினார்.  
நன்கறியப்பட்டப் பல தனிப்பட்ட கோட்டுருக்கள் முப்படி சமச்சீர் கோட்டுருக்களாக உள்ளன:
:பயன்கூறு கோட்டுரு, பீட்டர்சன் கோட்டுரு, ஈவுடு(Heawood) கோட்டுரு, மோபியசு-காண்டர் கோட்டுரு, பாப்பசு கோட்டுரு, தேசார்க் கோட்டுரு, நவூரு கோட்டுரு, கோசிட்டர்(Coxeter) கோட்டுரு, தைக்கு (Dyck) கோட்டுரு, பாசுட்டர் கோட்டுரு.  
முப்படி சமச்சீர் கோட்டுருக்களை வில்லியம். தா. தட்டு (W.T. Tutte) என்பார், கோட்டுருவின் ஒரேயொரு சமச்சீர் மூலம் *s* நீளமுள்ள இரு திசைசார் பாதைகளை ஒன்றுக்கொன்று இணைக்கலாம் என்பதற்கு உட்படும் *s* என்ற மிகச்சிறிய முழுஎண் கொண்டு வகைப்படுத்தினார். அத்துடன் அவர் *s* இன் மதிப்பு அதிகபட்சம் "5" ஆக இருக்குமென்பதையும் நிறுவியதோடு அந்த மதிப்புகளுக்கான கோட்டுரு எடுத்துக்காட்டுகளையும் வழங்கினார்.  
இராபர்ட்டு புருட்டு (Robert Frucht) பெயரில் வழங்கும் புருட்டு கோட்டுரு மிகச்சிறிய சமச்சீர்களே இல்லாத ஐந்து கோட்டுருக்களுள் ஒன்றாகும் இந்த கோட்டுருவுக்கு உள்ள ஒரேயொரு கோட்டுரு தன்னுருவாக்கம் சமனி தன்னுருவாக்கம் ஆகும்.
# பரபரப்பூட்டும் திரைப்படம்

**பரபரப்பூட்டும் திரைப்படம்** (Thriller film) **சஸ்பென்ஸ் திரைப்படம்** அல்லது **சஸ்பென்ஸ் பரபரப்பூட்டும் திரைப்படம்** என்றும் அழைக்கப்படும் ஒரு திரைப்பட வகையாகும். இந்த வகை திரைப்படம் பார்வையாளர்களிடையே ஆர்வத்தையும் உற்சாகத்தையும் தூண்டுகிறது. பெரும்பாலான திரைப்படங்களின் கதைகள் பதற்றத்தை மையமாக வைத்தே தயாரிக்கப்படுகின்றது.  
ஒரு பரபரப்பூட்டும் திரைப்படத்தின் கதை பொதுவாக வாழ்க்கை அச்சுறுத்தப்படும் காட்சி அமைப்புடன் எடுக்கப்படுகின்றது. பார்வையாளர்களை அடுத்து என்ன நடக்க போகுது என்று ஆவலுடன் எதிர் பார்க்கவைக்கின்றது. பரபரப்பூட்டும் திரைப்படங்கள் பொதுவாக மற்ற வகை திரைப்படங்களுடன் இணைத்து தயாரிக்கப்படுகின்றது. உதாரணம் (அதிரடி பரபரப்பூட்டல், சாகச பரபரப்பூட்டல், கனவுருப்புனைவு மற்றும் அறிவியல் புனைகதை பரபரப்பூட்டல்) போன்ற வகைகள் இதற்குள் அடங்கும்.  
திரில்லர் திரைப்படம் திகில் திரைப்படங்களுடன் நெருங்கிய உறவைக் கொண்டது, இவை இரண்டும் பதற்றத்தை வெளிப்படுத்துகின்றன. குற்றம் பற்றிய கதைக்களங்களில், பரபரப்பூட்டும் திரைப்படங்கள் குற்றவாளி அல்லது துப்பறியும் நபர்களிடமும், பதற்றத்தை உருவாக்குவதிலும் குறைவாகவே கவனம் செலுத்துகின்றன. இந்த வகை திரைப்படம் பயங்கரவாதம், அரசியல் சதி, நாட்டம் மற்றும் கொலைக்கு வழிவகுக்கும் முக்கோணக் காதல் போன்ற பொதுவான கருப்பொருள்களை மையமாக வைத்து எடுக்கப்படுகின்றது.  
தமிழ்த் திரைப்படத்துறையின் வளர்சிக்கு பரபரப்பூட்டும் வகைத் திரைப்படம் மிகமுக்கிய பெரும் பங்கை வகித்துள்ளது. திரைப்படத்துறை ஆரம்பித்த காலம் முதல் இன்று வரை அதே கண்கள், ஊமை விழிகள், நூறாவது நாள், விசாரணை, ராட்சசன், விக்ரம் வேதா, துருவங்கள் பதினாறு, கைதி போன்ற பல திரைப்படங்கள் வெளியாகி வெற்றியும் கண்டது.
# பரபரப்பூட்டும் திரைப்படம்

## பரபரப்பூட்டும் தமிழ்த் திரைப்படங்களின் பட்டியல்

- பரபரப்பூட்டும் தமிழ்த் திரைப்படங்களின் பட்டியல்
# குற்றவியல் திரைப்படம்

**குற்றவியல் திரைப்படம்** அல்லது **குற்றத் திரைப்படம்** (Crime film) என்பது ஒரு திரைப்பட வகையாகும். இது குற்றவியல் புனைகதை இலக்கிய வகையை ஒத்திருக்கிறது. இந்த வகை திரைப்படங்கள் பொதுவாக குற்றம் மற்றும் குற்றவாளிகளைக் கதைக் களமாகக் கொண்டு குற்றத்தின் பல்வேறு அம்சங்களையும் அதைக் கண்டறியும் முறையையும் விபரிக்கின்றது.  
இந்த வகை திரைப்படம் நாடகம் மற்றும் கேங்க்ஸ்டர் திரைப்பட வகைகளில் தான் பெரும்பாலும் எடுக்கப்படுகின்றது. ஆனாலும் நகைச்சுவைத் திரைப்படம், மர்மம் மற்றும் பரபரப்பூட்டும் வகை திரைப்படங்களுடன் இணைத்து தயாரிக்கப்படுகின்றது.
# குற்றவியல் திரைப்படம்

## துணை வகைகள்

### அதிரடி குற்றம்

அதிரடி மற்றும் குற்றத் திரைப்படங்கள் அதிரடி திரைப்படங்களின் துணை வகை ஆகும். இந்த வகையான பெரும்பாலான திரைப்படங்கள் சிறைசாலை மற்றும் சில நேரங்களில் காவல் மற்றும் ரவுடிகள் வகை திரைப்படங்கள் என்ற பிரிவில் வருகின்றன. ஆரண்ய காண்டம், பகவதி, தனி ஒருவன், ராட்சசன் மற்றும் இமைக்கா நொடிகள் ஆகியவை இதற்கு உதாரணம்.
# குற்றவியல் திரைப்படம்

## துணை வகைகள்

### குற்ற நகைச்சுவை

இது நகைச்சுவைத் திரைப்படம் மற்றும் குற்றத் திரைப்படங்களின் கலப்பு வகை ஆகும். மாரி, சூது கவ்வும், கோலமாவு கோகிலா மற்றும் மாரி 2 ஆகியவை இதற்கு உதாரணம்.
# குற்றவியல் திரைப்படம்

## துணை வகைகள்

### குற்ற நாடகம்

இது நாடகம் மற்றும் குற்றத் திரைப்படங்களின் கலப்பு வகை ஆகும். அமரன், செக்கச்சிவந்த வானம், கபாலி மற்றும் நாயகன் ஆகியவை இதற்கு உதாரணம்.
# குற்றவியல் திரைப்படம்

## துணை வகைகள்

### குற்றவியல் திரில்லர்

இது பரபரப்பூட்டும் மற்றும் குற்றத் திரைப்படங்களின் கலப்பு வகை ஆகும். சின்னதுரை, பில்லா 2, கைதி கண்ணாயிரம் மற்றும் கணிதன் ஆகியவை இதற்கு உதாரணம்.
# குற்றவியல் திரைப்படம்

## துணை வகைகள்

### சட்ட நாடகம்

இது நீதிக்கு புறம்பாக உண்மையான குற்றவாளிக்கு தண்டனை வழங்காமல் சதி மூலம் ஒரு அப்பாவியை தண்டிக்கும் வகை. பொன்மகள் வந்தாள், நேர்கொண்ட பார்வை ஆகியவை இதற்கு உதாரணம்.
# குற்றவியல் திரைப்படம்

## துணை வகைகள்

### பொலிஸ் நடைமுறை

- தீரன் அதிகாரம் ஒன்று, ஆறாது சினம், யுத்தம் செய்
# நிசர்கா புயல்

**நிசர்கா புயல்** (*Cyclone Nisarga*) என்பது அரபிக் கடலில் உருவாகிய ஒரு புயல் ஆகும். இது இந்திய மாநிலமான மகாராட்டிரம் மற்றும் குசராத்து ஆகிய மாநிலத்தை தாக்கிய சக்திவாய்ந்த வெப்பமண்டல புயல் ஆகும். தென்கிழக்கு, மத்திய கிழக்கு அரபிக்கடல் மற்றும் இலட்சத்தீவு பகுதிகளில் உருவாகி காற்றழுத்த தாழ்வுப் பகுதி, காற்றழுத்த தாழ்வு மண்டலமாக மாறி, புயலாக வலுப்பெற்றது. சூன் 2, 2020 அன்று, நிசர்காவை புயலிலிருந்து, கடுமையான புயலாக இந்திய வானிலை ஆய்வுத் துறை (ஐஎம்டி) மறுபரிசீலனை செய்தது. அதே நேரத்தில் மகாராட்டிரா கடற்கரை பகுதியில் நிலச்சரிவையும் ஏற்படுத்தியது.  
21 ஆம் நூற்றாண்டில் வங்காள விரிகுடாவில் ஏற்பட்ட முதல் சக்திவாய்ந்த புயலான ஆம்பன் புயலுக்குப் பிறகு, இரண்டு வார காலப்பகுதியில் இந்திய துணைக் கண்டத்தைத் தாக்க இருக்கும், 2020 வட இந்தியப் பெருங்கடல் புயல் பருவத்தின், இரண்டாவது வெப்பமண்டல புயல் நிசர்கா ஆகும். 1891க்குப் பிறகு மும்பை நகரத்தை தாக்கிய, முதல் கடுமையான புயல் நிசர்கா ஆகும்.
# நிசர்கா புயல்

## வானிலை வரலாறு

31 மே 2020 ஆம் ஆண்டில், தென்கிழக்கு அரபிக் கடலில் குறைந்த காற்றழுத்த தாழ்வுப் பகுதியாக உருவானது. சூன் 1 ஆம் தேதி அதிகாலையில் கிழக்கு-மத்திய மற்றும் தென்கிழக்கு அரபிக் கடலில் காற்றழுத்த தாழ்வுப் பகுதி, காற்றழுத்த தாழ்வு மண்டலமாக மாறி, புயலாக வலுப்பெற்றது, இது கோவாவிலிருந்து தென்மேற்கில் 340 கி.மீ தொலைவிலும், மும்பையிலிருந்து 630 கி.மீ தென்மேற்கிலும், குசராத்திலிருந்து 850 கி.மீ. தென்மேற்கிலும் மையம் கொண்டிருந்தது.  
சூன் 2 அன்று, நண்பகலில், இப்புயல் மேலும் தீவிரமடைந்து அதன் மூலம் நிசர்கா என்ற பெயரைப் பெற்றது. அன்று இரவு இந்த புயல் மேலும், தீவிரமடையும் என்று எதிர்பார்க்கப்பட்டது. கடந்த 100 ஆண்டுகளில் இல்லாத அளவுக்கு நிசர்கா புயல் மும்பையை தாக்கும் எனவும் மகாராட்டிரா - குசராத் இடையே நிசர்கா புயல கரையை கடக்கும் சமயத்தில், மும்பையில் சூறைக்காற்றுடன் கனமழை பெய்யும் என வானிலை ஆய்வு மையம் எச்சரித்தது. அப்போது 100 கிலோ மீட்டர் அல்லது அதற்கு அதிகமான வேகத்தில் காற்று வீசக்கூடும் எனவும் சொல்லப்பட்டது.
# நிசர்கா புயல்

## முன்னெச்சரிக்கை

- மகாராட்டிரா மற்றும் குசராத் கடற்கரைகளில் பாதிக்கப்படும் என்று எதிர்பார்க்கப்படும் பகுதிகளில் 30க்கும் மேற்பட்ட தேசிய பேரிடர் மீட்பு படையினர் நிறுத்தப்பட்டனர்.
- மும்பை பெருநகர பகுதியில் உள்ள குடிசைவாசிகள், குறிப்பாக தாழ்வான பகுதிகளில் உள்ளவர்கள் வெளியேறுமாறு கேட்டுக் கொள்ளப்பட்டனர்.
- குசராத்தின் வல்சாத் மற்றும் நவ்சாரி மாவட்டங்களில் உள்ள 47 கடலோர கிராமங்களைச் சேர்ந்த சுமார் 20,000 பேர் வெளியேற்றப்பட்டனர்.
- மீனவர்கள் கடலுக்கு செல்ல வேண்டாம் என எச்சரிக்கப்பட்டனர்.
- புயல் கரையை கடக்கும் நேரத்தில் மக்கள் வீடுகளை விட்டு வெளியே வர வேண்டாம் என்று மகாராட்டிர முதல்வர் உத்தவ் தாக்கரே மாநில மக்களை கேட்டுக் கொண்டார்.
- புயல் பாதிப்பை எதிர்கொள்ள தேவையான உதவிகள் செய்து தரப்படும் என பாரதப் பிரதமர் நரேந்திர மோதி தெரிவித்தார்
# நிசர்கா புயல்

## புயல் கரையைக் கடந்த விதம்

இப்புயல் சூன் 03, 2020 அன்று பிற்பகலில், வடக்கு மகாராட்டிராவின், அலிபாக் பகுதிக்கு அருகே கரையைக் கடக்கத் தொடங்கியது. அப்போது மணிக்கு 115 கி.மீ. வேகத்தில் வீசியக் காற்றால் மரங்கள், மின்கம்பங்கள் சாய்ந்தன. இந்தியாவின் மேற்கு கடற்கரை பகுதியில், பலத்த மழை பெய்தது மற்றும் வெள்ளமும் ஏற்பட்டது. இந்த புயலால் பாதிக்கப்பட்டு, மகாராட்டிரா மாநிலத்தில், புனேவை சேர்ந்த மூன்று பேர்கள் உட்பட மொத்தம் ஆறு பேர் இறந்தனர். இப்புயலால் ஏற்பட்ட சேதம் ரூ.50 பில்லியன் (அமெரிக்க $ 664 மில்லியன்) என மதிப்பிடப்பட்டது.
# போர் திரைப்படம்

**போர் திரைப்படம்** (War film) என்பது போருடன் தொடர்புடைய ஒரு திரைப்பட வகையாகும். இது பொதுவாக கடற்படை, வான்படை அல்லது தரைப்படை போன்றவற்றை மையமாக வைத்து காட்சிப்படத்தப்படும் நாடகத் திரைப்படமாக இருக்கும்.  
இந்த வகைத் திரைப்படத்தில் போர், உயிர்வாழ போராடுதல் மற்றும் தப்பித்தல், வீரர்களுக்கிடையேயான நட்புறவு, தியாகம், போரின் பயனற்ற தன்மை மற்றும் மனிதாபிமானமற்ற தன்மை, சமூகத்தின் மீதான போரின் விளைவுகள் மற்றும் போரினால் எழுப்பப்பட்ட தார்மீக மற்றும் மனித பிரச்சினைகள் ஆகியவை அடங்கும். போர் திரைப்படங்கள் பெரும்பாலும் கொரியப் போர்மற்றும் மிகவும் பிரபலமான இரண்டாம் உலகப் போர் பற்றியே எடுக்கப்படுகின்றது. இந்த திரைப்படங்கள் சொல்லப்பட்ட கதைகள் புனைகதை, வரலாற்று நாடகம் அல்லது சுயசரிதை இருக்கலாம்.  
சீனா, இந்தோனேசியா, ஜப்பான் மற்றும் ரஷ்யா போன்ற நாடுகள் தங்களது சொந்த புரட்சிகரப் போர்களை மையமாகக் கொண்ட அதிரடி மற்றும் வரலாற்று திரைப்படங்கலிருந்து மாறுபட்ட போர்க்கால காதல் வகை திரைப்படங்களை எடுத்துக்கொள்கின்றன. இதன் துணை வகையாக போர் எதிர்ப்பு, நகைச்சுவை, இயங்குபடம், பரப்புரை மற்றும் ஆவணப்படம் போன்றவை அடங்கும்.  
என் மகன், கண்ணம்மா என் காதலி, மூன்றாம் உலகப்போர், காற்று வெளியிடை, உன்னை கொடு என்னை தருவேன் போன்ற தமிழ்த் திரைப்படங்கள் இதற்குள் அடங்கும்.
# மேற்கத்தியத் திரைப்படம்

**மேற்கத்தியத் திரைப்படம்** (Western Films) என்பது குறிப்பிடத்தக்க மேற்கத்திய திரைப்படங்கள் மற்றும் தொலைக்காட்சி தொடர்களின் வகை ஆகும். இந்த வகை திரைப்பட படைப்புகள் 1888 இல் லூயிஸ் லு பிரின்ஸின் என்பவரால் தொடங்கப்பட்டது. 1903 வரை திரைப்படங்கள் ஒரு-ரீலர்களாக இருந்தன வழக்கமாக 10 முதல் 12 நிமிடங்கள் வரை தயாரிக்கப்பட்டது.  
இந்த வகை திரைப்படங்கள் கவ்பாய்ஸ் எனும் சொல்லப்படும் மேற்கத்திய இன மக்களின் வாழ்க்கை வரலாற்றை சித்தரித்து எடுக்கப்படுகின்றது. ஆரம்பகால திரைப்படங்களின் மிகவும் பிரபலமான படைப்பான *தி கிரேட் ட்ரெயின் ரொபிபெரி* என்ற திரைப்படம் வணிக ரீதியான மிக பெரிய வெற்றியை அடைந்தது.
# கிழக்காசிய மக்கள் மரபியல் வரலாறு

**கிழக்காசிய மக்களின் மரபியல் வரலாறு ** *(genetic history of East Asians)* கிழக்காசியப் பகுதிக்குள் அமைந்த மக்கள்தொகைகளின் மரபியல் கட்டமைப்பைச் சுட்டுகிறது.
# கிழக்காசிய மக்கள் மரபியல் வரலாறு

## பண்டைய சியாங்னூ மக்கள்

சியாங்னு மக்கள் துருக்கியர், ஈரானியர், மங்கோலியர், யெனிசீனியர் ஆகிய பல இனக்குழு கலப்புள்ள நாடோடி மக்களின் கூட்டினக்குழுவினர் ஆவர் சீன வரலாற்றுத் தகவல்களின்படி, இந்நாடோடி மக்கள் கிமு மூன்றாம் நூற்றாண்டில் இருந்து கிபி முதல் நூற்றாண்டுவரை கிழக்காசியச் சுதெப்பிப் பகுதியில் வாழ்ந்துவந்துள்ளனர். சீனாவின் இருபத்துநான்கு வரலாற்றுத் தகவலின்படி, கிபி 209 இல் மோது சான்யூ எனும் பெருந்தலைவன் சியாங்னூ அரசமரபைத் தோற்றுவித்துள்ளான்.  
பெரும்பான்மையான சியாங்னூ (89%) மரபன் வரிசைகள் ஆசிய ஒருமைப் பண்புக் குழுக்களையும் ஏறத்தாழ 11% சியாங்னூ மரபன் வரிசைகள் ஐரோப்பிய ஒருமைப் பண்புக் குழுக்களையும் சார்ந்துள்ளன.
# கிழக்காசிய மக்கள் மரபியல் வரலாறு

## பண்டைய சியாங்னூ மக்கள்

### தந்தைக் கால்வழிகள்

கடந்த பத்தாண்டுகளாக, சீனத் தொல்லியலாளர்கள் சின்சியாங் அகழாய்வு முடிவுகள் குறித்த பல ஆய்வறிக்கைகளை வெளியிட்டுள்ளனர். இவை சியாங்னூ உயர் அரசுகுலத்தாரின் மரபியலுட்கூறுகளை அறிவிக்கின்றன. குறிப்பாக ஆமி நகரின் அருகே அமைந்த பார்க்கோல் படுகைக்குக் கிழக்காக அமைந்த சின்சியாங்கில் உள்ள ஐகவுலியாங் கல்லறையின் (சியாங்னூ அரசரின் கோடைக்கால அரண்மனையாகக் கருதப்படும் கவுலியாங் கருங்கல் கல்லறை) கற்றூண்கள் மிகவும் அர்வமூட்டுபவை. இந்தக் கற்றூண்கள் ஒன்றில் அகழ்ந்தெடுக்கப்பட்ட 12 ஆண்களது மரபன் பதக்கூறுகளின் முடிவுகளை வகைப்படுத்தியதில் அவற்றில் 6 பேர் ஒருமைப் பண்புக் குழு Q1a* ( Q1a1-M120 அல்ல, Q1a1b-M25 அல்ல, Q1a2-M3 அல்ல) ஆகவும், 4 பேர் ஒருமைப் பண்புக் குழு Q1b-M378, 2 Q* ( Q1a அல்ல, Q1b அல்ல: உட்கவைகளைத் தீர்மானிக்க முடியவிலை) ஆகவும் தீர்மானிக்கப்பட்டது.  
ஓர் ஆய்வுரையில் (இலிகோங்யீ 2012), சின்சியாங்கில் அமைந்த கிமு இரண்டு அல்லது இரண்டாம் நூற்றாண்டைச் சேர்ந்த ஐகவுலியாங் கல்லறையில் இருந்து எடுத்த ஆண்களது ஒய் குறுமவக மரபன் பதக்கூறுகளை கட்டுரை ஆசிரியர் ஆய்வு செய்துள்ளார். இது சியங்னூ அரசர்களின் கோடைக்கால அரண்மனையாகவும் கருதப்படுகிறது. இக்கல்லறை ஆமி நகரின் அருகே அமைந்த பார்க்கோல் படுகைக்குக் கிழக்காக உள்ளது. இந்தக் களத்தில் அகழ்ந்தெடுக்கப்பட்ட 12 ஆண்களின் ஒய் குறுமவக மரபன் பதக்கூறுகள் Q-MEH2 (Q1a) அல்லது Q-M378 (Q1b) ஒருமைப் பண்புக் குழுவாக அமைந்துள்ளதாகக் காட்டின. Q-M378 ஆண்களில் கல்லறையில் புதைக்கப்பட்ட ஒருபதி பேர் விருந்தோம்பிகளாகவும் மற்ற பாதிபேர் காவு கொடுக்கப்பட்டவர்களாகவும் கருதப்படுகிறது.
# மேற்கத்திய (வகை)

**மேற்கத்திய** (Western) என்பது 19 ஆம் நூற்றாண்டின் பிற்பகுதியில் மேற்கு அமெரிக்காவில் "பழைய மேற்கு" பாணியில் அமைக்கப்பட்ட புனைகதை வகையாகும். இதன் கதைகள் பொதுவாக ஒரு நாடோடி கவ்பாய் அல்லது சுழல் கைத்துப்பாக்கி மற்றும் மரைகுழல் துப்பாக்கி ஏந்திய வீரரின் வாழ்க்கையை மையமாகக் கொண்டுள்ளது.  
கவ்பாய்ஸ் மனிதர்கள் துப்பாக்கி ஏந்தியவர்களாக பொதுவாக தொப்பி, கழுத்துப்பட்டை பந்தன், உள்ளாடைகள், ஸ்பர்ஸ், கவ்பாய் பூட்ஸ் போன்றவை அணிவார்கள். அமெரிக்கா , ஸ்பானியா, மெக்ஸிகோ போன்ற நாட்டை பூர்வீகமாக கொண்ட இவர்கள் கொள்ளையர், வேட்டைக்கார், சட்டவிரோதமாக சூதாட்டக்காரர்களாகவும், வீரர்கள் (குறிப்பாக எருமை வீரர் போன்ற குதிரைப்படை வீரர்), மற்றும் குடியேறியவர்கள் (விவசாயிகள், பண்ணையாளர்கள் மற்றும் நகர மக்கள்) போன்று வாழ்த்து வருகின்றனர். மேற்கத்தியர்கள் பெரும்பாலும் வனப்பகுதியில் கடுமையான சூழ்நிலையில் வாழ்ந்து வருகின்றனர்.
# மேற்கத்திய (வகை)

## கதை அமைப்பு

- காட்டு எல்லையில் ஒரு புகையிரத பாதை அல்லது தந்தி பாதை அமைத்தல்.
- பண்ணையாளர்கள் அல்லது பெரிய நில உரிமையாளர் தங்கள் குடும்ப பண்ணையை பாதுகாக்கிறார்கள்.
- பழிவாங்கும் கதைகள், அநீதி இழைக்கப்பட்ட ஒருவரால் துரத்தப்படுவதையும் பின்தொடர்வதையும் குறிக்கிறது.
- குதிரைப்படை வீரர்கள் பூர்வீக அமெரிக்கர்களுடன் போராடுவது பற்றிய கதைகள்.
- சட்டவிரோத கும்பல் சதி.
# பட்டுக் கடித இயக்கம்

**பட்டுக் கடித இயக்கம் (Silk Letter Movement )** என்பது உதுமானிய துருக்கி, செருமனி மற்றும் ஆப்கானித்தானுடன் கூட்டணி அமைப்பதன் மூலம் இந்தியாவை பிரிட்டிசு ஆட்சியிலிருந்து விடுவிப்பதை நோக்கமாகக் கொண்டு 1913 மற்றும் 1920க்கு இடையில் தியோபந்தி தலைவர்கள் ஏற்பாடு செய்த ஒரு இயக்கமாகும். ஆப்கானித்தானில் இருந்த தியோபந்தி தலைவர்களில் ஒருவரான உபைதுல்லா சிந்தி என்பவர் பாரசீகத்திலிருந்த மற்றொரு தலைவரான முகமது அசன் தியோபந்திக்கு எழுதிய கடிதங்களை பஞ்சாப் குற்ற விசாரணைத் துறை கைப்பற்றியது. கடிதங்கள் பட்டுத் துணியில் எழுதப்பட்டிருந்தன., எனவே இதற்கு இந்தப் பெயர் ஏற்பட்டது.
# பட்டுக் கடித இயக்கம்

## கண்ணோட்டம்

இந்திய சுதந்திர இயக்கத்தின் தலைவராகவும் அரசியல் ஆர்வலராகவும் இருந்த முகம்மது மியான் மன்சூர் அன்சாரி என்பவர் 1915 செப்டம்பரில் முகமது அசனுடன் ஹெஜாஸுக்கு சென்றார். அவர் 1916 ஏப்ரலில் காலிப் நாமா (பட்டுக் கடிதம்) உடன் இந்தியா திரும்பினார். அவர் இந்தியாவிலும் தன்னாட்சி பகுதிகளிலும் உள்ள சுதந்திர போராளிகளுக்கு அக்கடித்தத்தைக் காட்டினார். பின்னர் 1916 சூனில் காபூலுக்குச் சென்றார்..  
முதலாம் உலகப் போர் தொடங்கியவுடன், உபைதுல்லா சிந்தி மற்றும் முகமது அசன் ( தாருல் உலூம் தேவ்பந்தின் தலைவர்) 1915 அக்டோபரில் இந்தியாவின் பழங்குடிப் பகுதியில் முஸ்லீம் கிளர்ச்சியைத் தொடங்குவதற்கான திட்டங்களுடன் காபூலுக்குப் பயணம் செய்தனர். இந்த நோக்கத்திற்காக, ஆப்கானித்தானின் அமீர் பிரிட்டனுக்கு எதிராக போரை அறிவிக்க வேண்டும் என்று உபைத்அல்லா முன்மொழிய வேண்டும் என்றும், அதே நேரத்தில் முகமத் அல் அசன் ஜெர்மன் மற்றும் துருக்கிய உதவியை நாடுவதெறும் முடிவு செய்யப்பட்டது. அசன் ஹெஜாஸுக்கு சென்றார். இதற்கிடையில், உபைத்அல்லா, அமீருடன் நட்புறவை ஏற்படுத்த முடிந்தது. பட்டுக் கடித இயக்கம் என்று அழைக்கப்பட்ட திட்டங்களின் திட்டங்கள் வெளிவந்ததால், உபைத்அல்லா அமீருடன் நட்புறவை ஏற்படுத்த முடிந்தது. காபூலில், உபைத்அல்லா, பிரிட்டனுக்கு எதிரான கலீஃப்பின் "ஜிகாத்தில்" சேர துருக்கிக்கு முன்னர் வந்த சில மாணவர்களுடன் சேர்ந்து, இந்திய விடுதலை இயக்கத்தில் கவனம் செலுத்துவதன் மூலம் பான்-இஸ்லாமிய காரணத்தை சிறப்பாக வழங்க முடியும் என்று முடிவு செய்தார். இந்த குழு 1915 திசம்பரில் காபூலில் தியோபந்திகளை சந்தித்தது. இந்திய இயக்கத்தின் உறுப்பினர்களை இந்தியாவின் எல்லைக்கு கொண்டு வருவதோடு, எகிப்தின் இடம்பெயர்ந்த கெடிவ் கைசர், என்வர் பாசா மற்றும் அப்பாசு இல்மி ஆகியோரிடமிருந்தும் இந்த செய்தி அனுப்பப்பட்டது, பிரதாப்பின் பணிக்கு ஆதரவை வெளிப்படுத்துவதோடு, பிரித்தானியாவின் இந்தியாவுக்கு எதிராக அமீரை நகர்த்த அழைத்தார்.  
பிரிட்டிசாருக்கு எதிராக அமீரை அணிதிரட்டுவதே இந்த பணியின் உடனடி நோக்கமாகும். ஆனால் திட்டம் கசிந்த பின்னர், உயர்மட்ட தியோபந்தி தலைவர்கள் கைது செய்யப்பட்டனர் . முகமது அசன் மக்காவில் கைது செய்யப்பட்டார். உசைன் அகமதுவுடன் சேர்ந்து மால்டாவுக்கு நாடுகடத்தப்பட்டார். பின்னர் நாள்பட்ட காசநோய் காரணமாக விடுவிக்கப்பட்டார்.
# பட்டுக் கடித இயக்கம்

## மரபு

இந்திய சுதந்திர இயக்கத்திற்காக இந்த குழுக்கள் செய்த தியாகங்களை நினைவுகூரும் வகையில், 2013 சனவரியில், இந்தியக் குடியரசுத் தலைவர் பிரணாப் முகர்ஜி பட்டுக் கடிதம் இயக்கம் குறித்த நினைவு தபால்தலை வெளியிட்டார்.
# பட்டுக் கடித இயக்கம்

## பட்டுக் கடிதம் இயக்கம் பற்றி அறிவார்ந்த படைப்புகள்

- *Reshmi Rumaal Sharyantra: Ek Kraantikari Aandoloan*: Hindi book by Dr. Ela Mishra.
# ஆக்கிரமிப்பால் பாதிக்கப்பட்ட அப்பாவி சிறுவர்களுக்கான பன்னாட்டு நாள்

**ஆக்கிரமிப்பால் பாதிக்கப்பட்ட அப்பாவி சிறுவர்களுக்கான பன்னாட்டு நாள்** (*International Day of Innocent Children Victims of Aggression*) என்பது ஆண்டுதோறும் சூன் 4 அன்று ஐக்கிய நாடுகளால் நினைவுகூரப்படும் ஒரு நாளாகும். இது 1982 ஆகத்து 19 முதல் ஆண்டுதோறும் நினைவுகூரப்பட்டு வருகிறது.  
ஆரம்பத்தில் இந்நாள் 1982 லெபனான் போரில் பாதிக்கப்பட்ட சிறுவர்கள் மீது கவனம் செலுத்தியது, பின்னர் இதன் நோக்கம் "உடல், மன மற்றும் உணர்ச்சி ரீதியான பாதிப்புகளுக்கு ஆளான உலகெங்கிலும் உள்ள குழந்தைகள் அனுபவிக்கும் வலியை" உணர்ந்துகொள்வதாக விரிவடைந்தது. இந்த நாள் குழந்தைகளின் உரிமைகளைப் பாதுகாப்பதற்கான ஐநாவின் உறுதிப்பாட்டை வலியுறுத்துகிறது.
# ஆக்கிரமிப்பால் பாதிக்கப்பட்ட அப்பாவி சிறுவர்களுக்கான பன்னாட்டு நாள்

## ஐநா தீர்மானம் ஈ-7/8

ஐக்கிய நாடுகளின் ஏழாவது அவசர சிறப்பு அமர்வில் இசுரேல்-பாலத்தீனப் பிணக்கு குறித்த கேள்வியைக் கருத்தில் கொண்ட ஐநா பொதுச் சபை, "இசுரேலின் ஆக்கிரமிப்புச் செயல்களால் பாதிக்கப்பட்ட ஏராளமான அப்பாவி பாலத்தீன, லெபனான் குழந்தைகளைப் பார்த்து மலைத்துப்போனதில்," ஒவ்வொரு ஆண்டும் சூன் 4 ஐ ஆக்கிரமிப்பால் பாதிக்கப்பட்ட அப்பாவி சிறுவர்களுக்கான பன்னாட்டு நாளாக நினைவுகூர முடிவு செய்தது. 31-வது முழுமையான கூட்டம் 19 ஆகத்து 1982.
# விளையாட்டுத் திரைப்படம்

**விளையாட்டுத் திரைப்படம்** (Sports film) என்பது ஒரு திரைப்பட வகையாகும். இது விளையாட்டை கருப்பொருளாக பயன்படுத்தி எடுக்கப்படுகின்றது. இதுபோன்ற விளையாட்டுத் திரைப்படங்கள் காதல், அதிரடி, உண்மை, வாழ்க்கை வரலாறு போன்ற துணை வகைத் திரைப்படங்களுடன் இணைத்து தயாரிக்கப்படுகின்றது. அமெரிக்கா நாட்டில் மோட்டார் பந்தயம், அமெரிக்கக் கால்பந்தாட்டம், மற்போர், குத்துச்சண்டை போன்ற விளையாட்டுகளையும், இந்தியாவில் துடுப்பாட்டம், சடுகுடு போன்ற விளையாட்டுகளை மையமாக வைத்தே பெரும்பாலான விளையாட்டுத் திரைப்படங்கள் எடுக்கப்படுகின்றன.  
தமிழ்த் திரைப்படத்துறையில் விளையாட்டு சார்ந்த திரைப்படங்கள் எடுப்பது மிகவும் அரிதானது. ஆனாலும் எம். குமரன் சன் ஆஃப் மகாலட்சுமி, வெண்ணிலா கபடிகுழு, ஜீவா, சென்னை 600028, கென்னடி கிளப், வெண்ணிலா கபடிகுழு 2, தோனி, வல்லினம், சாம்பியன், பூலோகம், சென்னை 600028 II, இறுதிச்சுற்று, கனா, பிகில், போன்ற சில திரைப்படங்கள் வெளியாகி வெற்றியும் கண்டுள்ளது. ஹாலிவுட் திரைப்படத்துறையில் ஃபாரஸ்ட் கம்ப், இசுபேசு யாம், ராக்கி, பாஸ்ட் அன்ட் பியூரியஸ் 6, மில்லியன் டாலர் பேபி போன்ற பல திரைப்படங்கள் வெளியாகியுள்ளது. 2015 ஆம் ஆண்டு வெளியான பியூரியஸ் 7 என்ற திரைப்படம் அதிக வசூல் செய்த விளையாட்டுத் திரைப்படங்களில் ஒன்றாகும்.
# மீநாயகன் திரைப்படம்

**மீநாயகன் திரைப்படம்** (Superhero film) என்பது ஒன்று அல்லது அதற்கு மேற்பட்ட மீநாயகன்களின் செயல்களை மையமாகக் கொண்ட ஒரு திரைப்பட வகை ஆகும். இந்த வகைத் திரைப்படம் மனித வாழ்விற்கு அப்பாற்பட்ட சக்திகளை கொண்ட நபர்களை பற்றி சித்தரிக்கப்படுகின்றது. இந்த சக்திகள் வேற்று கிரகவாசிகள், விபத்துகள் மற்றும் மந்திரங்கள் மூலம் இவர்களுக்கு கிடைக்கப்பெறுகின்றது. அதன் பிறகு மனித நேயமற்ற செயல்களை செய்யும் சூப்பர்வில்லன் மற்றும் வேற்று கிரகவாசிகளிடமிருந்து இந்த பூமியை எப்படி மீநாயகன்கள் காப்பாற்றுகின்றார்கள் என்றே சித்தரிக்கப்படுகின்றது.  
இந்த படங்களில் பொதுவாக அதிரடி, சாகசம், கனவுருப்புனைவு அல்லது அறிவியல் புனைகதைகளை மையமாக வைத்து ஒரு குறிப்பிட்ட கதாபாத்திரத்தின் மூலம் சித்தரிக்கப்படுகின்றது. இந்த திரைப்படத்தில் இவர்களுக்கு கிடைக்கப்பெறும் சிறப்பு சக்திகளின் தோற்றம் மற்றும் அவர்களின் உதவும் குணங்களை பற்றியே கதை நகர்கின்றது.  
திரைப்படத்தின் நடிகர்கள்]]
பெரும்பாலான மீநாயகன் திரைப்படங்கள் மீநாயகன் வரைகதையை அடிப்படையாகக் கொண்டே எடுக்கப்படுகின்றது. சில திரைப்படங்கள் இயந்திர மனிதத் தொடர், விண்கல் நாயகன் போன்ற அசல் திரைப்படங்களாகவும் எடுக்கப்பட்டுள்ளது. மேலும் வானொலித் தொடர், தொலைக்காட்சி தொடர் மற்றும் ஜப்பான் நாட்டு மங்கா கதைகளையும் மையமாக வைத்து எடுக்கப்பட்டுள்ளது. 2000 களில் ஆரம்பத்தில், மீநாயகன் திரைப்படம் உலகளவில் ஆதிக்கம் செலுத்தும் வடிவமாக மாறியுள்ளது. 2000 ஆம் ஆண்டிலிருந்து மிகவும் குறிப்பிடத்தக்க மற்றும் வெற்றிகரமான சூப்பர் ஹீரோ படங்கள் 20ஆம் சென்சுரி பாக்ஸ் இன் எக்ஸ்-மென், சாம் ரைமி இயக்கிய இசுபைடர் மேன், பிக்சார் இன் தி இன்கிரெடிபில்ஸ், கிறிஸ்டோபர் நோலன் இயக்கிய பேட் மேன், மார்வெல் திரைப் பிரபஞ்சம் தயாரித்த அயன் மேன் மற்றும் டிசி தயாரித்த சூப்பர் மேன் போன்ற பல திரைப்படங்கள் வெளியாகியுள்ளது.  
இது வணிக ஆதிக்கத்திற்கு பெரும் பங்கை வகிக்கின்றது. அகாதமி விருது போன்ற விருதுகளும் வென்றுள்ளது. சில தருணங்களில் நேயர்களின் மத்தியில் நேர்மறையான விமர்சனங்களையும் பெற்றுள்ளது. அதிரடி, திகில், கனவுருப்புனைவு, நகைச்சுவைத் திரைப்படம் போன்ற பல்வேறு வகைகளில் மீநாயகன் திரைப்படங்கள் வெளியாகி வணிக ரீதியாக வெற்றி பெற்றுள்ளன.
# திரைப்பட வகைகள்

**திரைப்பட வகைகள்** (Film genre) என்பது ஒரு உணர்ச்சிபூர்வமான அழகியல் அணுகுமுறை கதை கூறுகளை அடிப்படையாகக் கொண்ட ஒரு இயக்க பட வகையாகும். இது இலக்கிய வகை விமர்சனத்தின் கோட்பாடுகளிலிருந்து பெரிதும் ஈர்க்கப்பட்ட திரைப்பட வகைகள் பொதுவாக மரபுகள், கதாபாத்திரங்கள் மற்றும் நடிகர்களால் வரையறுக்கப்படுகின்றன.  
வகை என்பது திரைப்படத்தின் வகையையோ அல்லது அதன் வகையையோ மட்டும் குறிக்கவில்லை; ஒரு படம் குறித்த பார்வையாளர் எதிர்பார்ப்புகள் மற்றும் பொதுவான கட்டமைப்புகளை உருவாக்கும் நிறுவன சொற்பொழிவுகளும் முக்கியப் பங்கு வகிக்கின்றன.  
பெரும்பாலும் தமிழ்த் திரைப்படங்கள் மசாலா, குடும்பம், அதிரடி, காதல், நகைச்சுவை போன்ற வகைகளை கொண்டு தயாரிக்கப்படுகின்றன.
# திரைப்பட வகைகள்

## திரைப்பட வகைகள்

- அதிரடி
- ஆவணம்
- உண்மை
- கலை
- காதல்
- கிராமம்
- குடும்பம்
- சட்ட நாடகம்
- சமூகம்
- தற்காப்பு
- நகைச்சுவை நாடகம்
- நகைச்சுவைத் திரைப்படம்
- நாடகம்
- பயண ஆவணப்படம்
- திகில்
- மசாலா
- வரலாறு
- பகடி
- வாழ்க்கை வரலாறு
- சாகசம்
- கல்வி
- காவியம்
- கனவுருப்புனைவு
- மர்மம்
- அறிபுனை
- ஊமைத் திரைப்படம்
- பரபரப்பூட்டும்
- குற்றவியல்
- போர்
- மேற்கத்திய
- விளையாட்டு
- மீநாயகன்
# இராசிவ் காந்தி உயிரி தொழிற்நுட்ப மையம்

**இராசிவ் காந்தி உயிரிதொழிற்நுட்ப மையம்** (**Rajiv Gandhi Centre for Biotechnology**) என்பது இந்திய ஆராய்ச்சி நிறுவனம் ஆகும். இது கேரள மாநிலத்தின் தலைநகரான திருவனந்தபுரத்தில் அமைக்கப்பெற்றுள்ளது. இந்த மையம் இந்திய அரசின் உயிரிதொழிற்நுட்ப துறையின் கீழ் அமைக்கப்பட்ட தன்னாட்சி நிறுவனம் ஆகும். இதற்கு முன்பாக, இந்த மையம் கேரள அரசின் ஒர் ஆராய்ச்சி மற்றும் மேம்பாடு மையமாக இருந்துவந்தது.  
மேனாள் குடியரசுத் தலைவர், அப்துல் கலாம் அவர்களால், 18 நவம்பர் 2002 அன்று இந்த மையம் துவங்கி வைக்கப்பட்டது. இந்நிறுவனம் மூலக்கூறு உயிரியல் சார்ந்த ஆராய்ச்சிகளை மேற்கொள்ளும் ஆழ்நுட்பமான துறைகளைக் கொண்டுள்ளது. அவையாவன:  
- புற்றுநோய் ஆராய்ச்சி
- இருதய நோய் மற்றும் நீரிழிவு உயிரியல்
- நோய்க்கிருமி உயிரியல்
- மீளுருவாக்க உயிரியல்
- செடிசார்ந்த உயிரிதொழிற்நுட்பம் & நோய் உயிரியல்
- நரம்பு சார் உயிரியல்
- இனப்பெருக்க உயிரியல்
- பல்துறை உயிரியல்
அண்மையில், (2020) பி.எஸ்.எல் 4 ஆய்வகப் அமைப்புப் பணிகள் தொடங்கியது.
# ஊன்குருத்துக் கொடை

**ஊன்குருத்துக் கொடை** *(Mitochondrial donation)* ஒரு சோதனைக்குழல் கருவுறுதல் வழி மகப்பேற்றின் சிறப்பு வடிவங்களில் ஒன்றாகும். இதில் பிறக்கப்போகும் குழந்தையின் ஊன்குருத்து மரபன் மூன்றாம் தரப்பில் இருந்து (தாயல்லாத மற்றொரு பெண்ணிடம் இருந்து) பெறப்படுகிறது. இக்கொடை இயலும் பல நுட்பங்களில் இரண்டு முறைகள் உள்ளன. அவை கலக்கணிக மாற்றம், குறுமவகக் கதிர் மாற்றம் என்பனவாகும். இவ்வகையில் பிறக்கும் குழந்தை மூன்று மரபுப் பெற்றோர்களைக் கொண்டமைவதால் மூன்று பெற்றோர் குழவி எனப்படுகிறது. இது நீரிழிவு நோய், செவிடு, சில இதய, கணைய நிலைமைகள் போன்ற ஊன்குருத்து நோய்களைத் தவிர்க்க உதவுகிறது. இது கணிசமான உயிர் அறவியல் சிக்கல்களைக் கொண்டுள்ளதால் இதுவரை பெரும்பிரித்தானியாவைத் தவிர வேறு எந்த நாடும் ஒப்புதல் அளிக்கவில்லை. பெரும்பிரித்தானியா 2015 இல் இம்முறையைச் சட்டப்படி ஏற்று ஒப்புதல் தந்துள்ளது.
# ஊன்குருத்துக் கொடை

## உயிர்க்கலக்கரு மாற்றக் குழந்தை (அலனா சாரினன்)

முதல் மூன்று பெற்றோர் குழவியான அலனா சாரினென் 2000ஆம் ஆண்டில் பிறந்த பெண்குழவியாகும். இவர் உயிர்க்கல ஊன்ம மாற்றமுறையில் பிறந்துள்ளார். இவர் மரபனை மூன்று பெற்றோர்களிடம் இருந்து பெற்றுள்ளார். இவர் சாரன், பால்சாரின்ன் இருவரின் குழந்தை மட்டுமல்ல; மூன்றாவதாக இவரது தாயின் நோயுற்ற ஊன்குருத்தை மாற்ற கொடையாக தன் ஊன்குருத்தைத் தந்த பெண்கொடையாளிக்கும் குழந்தையாகிறார். (என்றாலும் உயிர்க்கல மாற்றம்வழி 1997 இல் பிறந்த பெனிசில்வேனியா நகர எம்மா ஆட் என்பவரே முதலில் இப்படி பிறந்தவர் ஆவார்.)  
சாரினன் பிறக்க, அதற்கு முன்பு இவரது பெற்றோர் வேறு நான்குவகை செயற்கைச் சோதனைக்குழல் கருத்தரிப்பு முறைகள்வழி முயற்சிகள் எடுத்துள்ளனர். அவை யாவும் தோல்வியிலேயே முடிந்துள்ளன. ஐந்தாவதாக இந்த உயிர்க்கல ஊன்ம மாற்றமே வெற்றி தந்துள்ளது. இதில் மூன்றாமவரான ஒரு பெண் கொடையாளியின் உயிர்க்கலத்தில் இருந்து பெற்ற நலமான ஊன்குருத்து வாய்ந்த கல ஊன்மத்தைச் சாரான் அண்டத்தில் இணைத்ததே பயனளித்துள்ளது. இந்நுட்பம் சாரானின் உயிர்க்கலத்தின் கலக்கருவுக்கு மாற்றாக நலமான மூன்றாமவரின் கலக்கருவை மாற்றிடுவதால் இயல்கிறது. எனவே இம்முறை கலக்கரு மாற்றம் (Pronuclear transfer) எனவும் வழங்குகிறது. பிறகு இந்தக் கல ஊன்மம் மாற்றப்பட்ட அண்டம் சாரினனின் விந்துடன் சோதனைக் குழலில் கலந்து கருமுட்டை உருவாக்கப்பட்டுள்ளது. இப்படி மரபனை மாற்றும்போது 99% அளவுக்கு மரபன் பங்களிப்பு இருபெற்றோரிடம் இருந்தே பெற்றாலும் 1% அளவு மூன்றாமவரின் மரபன் கலந்ததே ஆகும். r.  
அவரது தாயின் கூற்றுப்படி, சாரினன் இப்போது பதினாட்டைப் பருவத்துக்குரிய இயல்பான பான்மையோடும் உடல்நலத்தோடும் இருக்கிறாள். அவள் நன்கு விலையாடுகிறாள்;ஆர்வத்தோடு இசையைக் கேட்கிறாள்;மீட்டுகிறாள்; நண்பர்களோடு பழகுகிறாள். சாரின்ன் வெற்றியோடு திகழினும் அமெரிக்க உணவு, மருந்து ஆட்சித் துறை உயிர்க்கல ஊன்ம மாற்றவழி ஊன்குருத்துக் கொடையை 2001 இல் பாதுகாப்பு, அறச்சிக்கல்கள் கருதித் தடைசெய்துள்ளது. முன்னோடியான இந்நேர்வைச் சுட்டிக் காட்டி பிரித்தானியா ஆய்வுக் குழுக்கள் இத்தகைய ஊன்குருது மாற்ற நுட்பத்துக்கு ஒப்புதல் கேட்டு 2015இலிதற்கான ஒப்புதலைப் பெற்றுள்ளன. இது கொடையளியின் நலமான ஊன்குருத்தைத் தன் குழந்தைக்கு ஊன்குருத்து நோய்தர வாய்ப்புள்ள பெண்ணுக்கு மாற்றி வைக்கும்.
# ஊன்குருத்துக் கொடை

## அண்மைச் சட்டமாக்க நிலை

இது அமெரிக்காவிலும் சீனாவிலும் இது இன்னமும் ஆய்வுநிலையிலேயே உள்ளதால் பாதுகாப்பும் விளைவுறுதியும் கருதித் தடை செய்யப்பட்டுள்ளது. ஆனால் அமெரிக்காவில் இந்த ஆய்வு தொடர்கிறது. ஆனால் பிரித்தானியா இது 2015 இல் சட்டமாக இயற்றப்பட்டு, அக்தோபர் 2015 இல் இருந்து பெரும்பிரித்தானிய நாட்டில் நடைமுறைப் படுத்தப்பட்டுள்ளது.
# காலை நிகழ்ச்சி

**காலை நிகழ்ச்சி** (morning show) என்பது தொலைக்காட்சி நிகழ்ச்சியின் ஒரு வகை ஆகும். இந்த நிகழ்ச்சி காலை 5 மணி தொடக்கம் காலை 10 மணி வரை ஒளிபரப்பாகிறது. இந்த நேரத்தில் பக்தி பாடல்கள், மருத்துவ நிகழ்ச்சி, நேரடி உரையாடல், செய்திகள், கலந்துரையாடல், சமையல் நிகழ்ச்சி, யோகா போன்ற பல பாணியில் நிகழ்ச்சிகள் வழங்கப்படுகின்றது.  
முதல் காலை நேர நிகழ்ச்சியான *டுடே* என்ற நிகழ்ச்சி 14 ஜனவரி 1952 அன்று என்.பி.சி என்ற தொலைக்காட்சியில் ஒளிபரப்பப்பட்டது. இது முதல் மற்றும் மிக நீண்ட காலமாக ஒளிபரப்பாகும் அமெரிக்க நாட்டு நிகழ்ச்சி ஆகும்.
# காலை நிகழ்ச்சி

## ஒளிபரப்பான காலை நிகழ்ச்சி

| ஆண்டு | நிகழ்ச்சி | அலைவரிசை |
| --- | --- | --- |
| சூரிய வணக்கம் | சன் தொலைக்காட்சி |  |
| 2017-ஒளிபரப்பில் | வணக்கம் தமிழா |  |
| ஆன்மிக கதைகள் |  |  |
| சன் செய்திகள் |  |  |
| கல்யாண மாலை |  |  |
| குட் மோர்னிங் சிறி லங்கா | சக்தி தொலைக்காட்சி |  |
| மகளிர் மட்டும் |  |  |
| நல்ல நேரம் |  |  |
# பகல்நேர நிகழ்ச்சி

**பகல்நேர நிகழ்ச்சி** (Daytime show) என்பது தொலைக்காட்சி நிகழ்ச்சியின் ஒரு வகை ஆகும். இந்த நிகழ்ச்சி காலை 10 மணி தொடக்கம் மாலை 4 மணி வரை ஒளிபரப்பாகிறது. பகல்நேர நிகழ்ச்சி பெரும்பகுதி பொதுவாக பெண்களை இலக்காகக் கொண்டது (குறிப்பாக, இல்லத்தரசிகள்). இந்த நேரத்தில் நாடகத் தொடர், திரைப்படம், விளையாட்டு நிகழ்ச்சி, உரையாடல் நிகழ்ச்சி போன்ற பல பாணியில் நிகழ்ச்சிகள் வழங்கப்படுகின்றது.  
தமிழில் பகல்நேர நிகழ்ச்சியில் நாடகத் தொடர்கள் தான் முக்கியமான பங்கை வகிக்கின்றது. சன் தொலைக்காட்சி, விஜய் தொலைக்காட்சி, ஜீ தமிழ் போன்ற அலைவரிசைகளில் பல தொடர்கள் ஒளிபரப்பாகி வெற்றியும் கண்டது. சில தொலைக்காட்சியில் தொடர்கள் மற்றும் நிகழ்ச்சிகளை மறு ஒளிபரப்பு செய்தும் வருகின்றது. பெரும்பாலான தொலைக்காட்சியில் திரைப்படங்களும் ஒளிபரப்பு செய்யப்படுகின்றது.
# பகல்நேர நிகழ்ச்சி

## பகல்நேர தொடர்கள்

- அக்னி நட்சத்திரம்
- பாண்டவர் இல்லம்
- நிலா
- மின்னலே
- தமிழ்ச்செல்வி
- சந்திரலேகா
- மகராசி.
- சுந்தரி நீயும் சுந்தரன் நானும்
- பொண்ணுக்கு தங்க மனசு
- பொம்முக்குட்டி அம்மாவுக்கு
- ஈரமான ரோஜாவே
- அன்புடன் குஷி
- கண்டு கொண்டேன் கண்டு கொண்டேன்
- இரட்டை ரோஜா
- ராஜாமகள்
# செய்கு ஹஸன் இப்னு உஸ்மான் மக்தூமி

**செய்கு ஹஸன் இப்னு உஸ்மான் மக்தூமி** (1785–1866) அவர்கள் 18-19ஆம் நூற்றாண்டு காலப்பகுதியில் வாழ்ந்த, இலங்கையைச் சேர்ந்த மார்க்க அறிஞரும்,சூபி மகானும் ஆவார். இலங்கை முஸ்லிம்கள் தொடர்பான வரலாற்றுத் தகவல்களின் அடிப்படையில் சோனக முஸ்லிம்கள் மத்தியில் முதலாவது ஆத்மஞானியாக இவர்கள் அறியப்படுகின்றார். செய்கு ஹஸன் அவர்கள் இலங்கையின் புகழ்பெற்ற ஓர் சூபி மகானாக விளங்குகின்றார்.மக்களிடையே இவர்கள் ஆலிம் ஸாஹிப் அப்பா என்ற சிறப்புப் பெயரால் பரவலாக அறியப்படுகின்றார்.
# செய்கு ஹஸன் இப்னு உஸ்மான் மக்தூமி

## ஆரம்ப வாழ்க்கை

செய்கு ஹஸன் அவர்கள் கி.பி. 1785 (ஹிஜ்ரி 1200)இல் காலி மாவட்டத்தின்,தளாப்பிட்டிய, சோலையில் பிறந்தார்கள். இவர்களின் தந்தை அலுத்கமை தர்கா நகரைச் சேரந்த செய்கு உஸ்மானுல் மக்தூமி இப்னு பரீத் குமஸ்தர் ஆவார். இவர்களின் தாயார் காலியைச் சேர்ந்த கதீப் செய்கு முஹம்மத் அவர்களின் ஒரே மகளான பாத்திமா ஸித்தீகா அவர்களாவார். இவர்கள் தந்தை வழியில் செய்யிதினா அபூபக்கர் ரழியல்லாஹு அன்ஹு அவர்களின் நேரடி வழித்தோண்றலைச் சேர்ந்ததுடன், செய்யிதினா அபூபக்கர் ரழியல்லாஹு அன்ஹு அவர்களது 43வது தலைமுறைச் சார்ந்தவராவார்.செய்கு ஹஸன் அவர்கள் பிறந்து ஒன்பதாவது நாளில் அன்னவர்களின் தாயார் வபாத்தானார்கள். தயாரின் மரணத்திற்குப் பின்னர், தனது மாமியாரின் கண்காணிப்பில் வளந்தார்கள்.
# செய்கு ஹஸன் இப்னு உஸ்மான் மக்தூமி

## கல்வி

செய்கு ஹஸன் அவர்கள் தனது ஆரம்பக் கல்வியை அவர்களது தந்தையிடமும், குர்ஆன் ஓதல் மற்றும் அடிப்படை இஸ்லாமிய அறிவுகளை உள்ளூர் மத்ரஸாவிலும் பெற்றுக்கொண்டார்கள். உயர்கல்விக்காக இந்தியாவின் காயல்பட்டிணத்திற்கு சென்ற செய்கு ஹஸன் அவர்கள், அங்கு புகழ்பெற்ற மார்க்க அறிஞரான செய்கு லெப்பை அப்துல் காதிர் நைனாப் புலவர் ரஹிமஹுல்லாஹ் அவர்களிடம் அறபு இலக்கணம், இலக்கியம்,தப்ஸீர்,பிக்ஹு,தஸவ்வுப்,அல்காயித் இஸ்லாமிய அடிப்படைக்கொள்கை, உஸூலுத்தீன்-மார்க்க சட்ட அடிப்படை போன்ற அனைத்துக் கலைகளை கற்றார்கள்.
# செய்கு ஹஸன் இப்னு உஸ்மான் மக்தூமி

## பிந்திய வாழ்க்கை

செய்கு ஹஸன் அவர்கள் தொழில் ரீதியாக வர்த்தகராக இருந்ததுடன், காலி கோட்டை ஜூம்ஆ பள்ளிவாசலின் முதலாவது கதீபாகவும் கடமையாற்றினார்கள்.காலியில் வாழும் காலப்பகுதியில் செய்யித் அஹ்மத் இப்னு அப்துல்லாஹ் பாபகி ரஹிமஹுல்லாஹ் சந்தித்து அவர்களை தனது ஆன்மிக குருவாக ஏற்றுக்கொண்டார். மேலும் செய்யித் அஹ்மத் இப்னு அப்துல்லாஹ் பாபகி ரஹிமஹுல்லாஹ் அவர்கள்,காதிரிய்யா (ஐதரூஸிய்யதுல் காதிரிய்யா) சூபி வழியமைப்பின் கிலாபத்தை செய்கு ஹஸனுக்கு வழங்கினார்.திருமணம் செய்து கொண்ட செய்கு ஹஸன் அவர்களுக்கு ஒரேயொரு மகன் இருந்ததோடு, சிறுவயதிலேயே அவர் மரணமடைந்தார். செய்கு ஹஸன் அவர்கள் தனது சொந்த ஊரான காலியில் 42 வருடகாலம் வாழ்ந்தார்கள்.தனது பிற்காலத்தை ஹம்பந்தோட்டை, திருகோணமலை, கண்டி, கணேதன்ன, மக்கொன மற்றும் இறுதியாக தர்கா நகர் போன்ற இடங்களில் கழித்தார்.செய்கு ஹஸனுக்கு மருமகன்கள் இருவர் இருந்தோடு, அவர்கள் இருவரும் மீது அதிக நேசம் வைத்திருந்தார்கள். மேலும், அவர்கள் இருவரும் செய்கு ஹஸன் உடன் அதிககாலம் கழித்தார்கள். அவர்கள் முஹம்மது லெப்பை மற்றும் செய்கு அப்துல் காதர் என்போர் ஆவர்.செய்கு அப்துல் காதர் அவர்கள் காலியார் பக்கீன் லெப்பை என அறியப்படுகின்றார். செய்கு அப்துல் காதர் அவர்கள் எகிப்தின் அல்-அஸ்ஹர் பல்கலைக்கழகத்தில் கற்றார். மேலும், செய்கு ஹஸன் அவர்கள் தனது கிலாபத்தை செய்கு அப்துல் காதர் அவர்களுக்கு வழங்கினார்கள்.
# செய்கு ஹஸன் இப்னு உஸ்மான் மக்தூமி

## மரணம்

தனது இறுதிக் காலத்தை தர்கா நகரில் கழித்த செய்கு ஹஸன் அவர்கள், தனது 80வயதில் அதாவது 1866ஆம் ஆண்டு மே மாதம் 22ஆம் திகதி செய்வாய்க்கிழமை (ஹிஜ்ரி 1283 முஹர்ரம் பிறை 7இல்) இரவு காலமானார்.செய்கு ஹஸன் அவர்கள் தர்ஹா நகரில் அடக்கம் செய்யப்பட்டார்கள்.
# செய்கு ஹஸன் இப்னு உஸ்மான் மக்தூமி

## மஷாயிகுமார் கந்தூரி

மஷாயிகுமார் கந்தூரி என்று பரலாக அறியப்படும் அன்னதான நிகழ்வு 1862ஆம் ஆண்டு செய்கு ஹஸன் அவர்களால் ஆரம்பிக்கப்பட்டது. செய்கு ஹஸன் அவர்களின் மறைவின் பின்னர், அவர்கள் அடக்கம் செய்யப்பட்டுள்ள பள்ளிவாசலில் இன்று வரை வருடாந்தம் இந்நிகழ்வு சிறப்பாக நடைபெற்று வருகின்றது.வரலாற்றுச் சிறப்புமிக்க 150வருட மஷாயிகுமார் கந்தூரி நிகழ்வு 2012ஆம் ஆண்டு செப்டம்பர் மாதம் 23ஆம் திகதி நடைபெற்றது.
# வலிமையான ஒழுங்கு கோட்டுரு

கோட்டுருவியலில் வலிமையான **ஒழுங்கு கோட்டுரு** (*strongly regular graph*) பின்வருமாறு வரையறுக்கப்படுகிறது:  
*G* = (*V*, *E*) ஒரு ஒழுங்கு கோட்டுரு; அதன் முனைகளின் எண்ணிக்கை: *v*; அதன் படி: *k*. கீழுள்ள கட்டுப்பாடுகளை நிறைவுசெய்யும்விதத்தில் λ, μ ஆகிய முழு எண்களைக் காண முடிந்தால் *G* ஒரு "வலிமையான கோட்டுரு"வாக இருக்கும்:  
- எந்தவிரு அடுத்துள்ள முனைகளுக்கும் λ பொது அண்மையகங்கள் இருக்கும்.
- எந்தவிரு அடுத்தல்லாத முனைகளுக்கும் μ பொது அண்மையகங்கள் இருக்கும்.  
இந்த வகையான வலிமையான ஒழுங்கு கோட்டுருவானது srg(*v*, *k*, λ, μ) எனக் குறிக்கப்படுகிறது. 1963 இல் இந்திய அமெரிக்கக் கணிதவியலாளரான இராஜ் சந்திர போசு வலிமையான ஒழுங்கு கோட்டுருவை அறிமுகப்படுத்தினார்.  
சில கோட்டுருக்கள் மிகஎளிய வலிமையான கோட்டுருக்களாக இருக்கும். எடுத்துக்காட்டாக, ஒன்று அல்லது ஒன்றுக்கு மேற்பட்ட சமவளவுடைய முழுக்கோட்டுருக்களின் பொதுவற்ற ஒன்றிப்புக் கோட்டுருக்கள், அவற்றின் நிரப்பு கோட்டுருக்கள், சமவளவுள்ள சாரா கணங்கள் கொண்ட அனைத்து பல்கூறு கோட்டுருக்கள் ஆகியவை "மிகஎளிய" வலிமையான ஒழுங்கு கோட்டுருக்களாகும் இவை போன்ற மிகஎளிய வலிமையான ஒழுங்கு கோட்டுருக்களைச் சில கணிதவியலாளர்கள் வலிமையான ஒழுங்கு கோட்டுருக்களாகக் கொள்வதில்லை.  
- ஒரு வலிமையான ஒழுங்கு கோட்டுருவின் இன் நிரப்பு கோட்டுருவும் வலிமையான ஒழுங்கு கோட்டுருவாக இருக்கும்.
:வலிமையான ஒழுங்கு கோட்டுரு srg(*v*, *k*, λ, μ) இன் நிரப்பி: srg(*v*, *v−k*−1, *v*−2−2*k*+μ, *v*−2*k*+λ).  
- μ ≠ 0 எனில், வலிமையான ஒழுங்கு கோட்டுரு 2 அலகு விட்டம் கொண்ட "தொலைவு-ஒழுங்கு கோட்டுரு"வாக இருக்கும்.
- λ = 1 எனில் வலிமையான ஒழுங்கு கோட்டுரு "இடஞ்சார் நேர்கோட்டு கோட்டுரு"வாக இருக்கும்.
# வலிமையான ஒழுங்கு கோட்டுரு

## பண்புகள்

### அளபுருக்களுக்கு இடையேயுள்ள தொடர்பு

srg(*v*, *k*, λ, μ) இல் உள்ள நான்கு அளபுருக்களும் ஒன்றுக்கொன்று சாராதவை அல்ல; அவை நான்கும் கீழுள்ள தொடர்பை நிறைவு செய்பவையாக இருக்கும்:
:<math>(v-k-1)\mu = k(k-\lambda-1)</math>  
விளக்கம்:  
- கோட்டுருவின் முனைகள் (v) மூன்று நிலைகளில் அமைந்தவையாக எடுத்துக் கொள்ளலாம்.
1. ஏதாவதொரு முனையை வேராக எடுத்துக்கொள்ளலாம்.
1. அந்த வேர் முனையின் <math>k</math> அண்மை முனைகளை நிலை-1 இல் உள்ளவையாகக் கொள்ளலாம்.
1. ஏனைய பிற முனைகள் அனைத்தும் (<math>(v-k-1)</math>) நிலை-2 இல் இருப்பவையாகக் கொள்ளலாம்.  
- நிலை-1 இலுள்ள முனைகள் எல்லாம் வேர் முனையுடன் நேரிடையாக இணைக்கப்பட்டிருக்கும். எனவே அவை வேர் முனையுடன் பொதுவானவையாக λ அண்மைமுனைகளைக் கொண்டிருக்கும். மேலும் இந்த λ பொது முனைகளும் நிலை-1 இல் அமைந்திருக்கும். இவற்றில் ஒவ்வொரு முனையின் படியும் *k* என்பதால் நிலை-1 இலுள்ள ஒவ்வொரு முனை நிலை-2 இலுள்ள முனைகளோடு இணைக்கும் வகையில் <math>k-\lambda-1</math> விளிம்புகள் இருக்கும்.
:எனவே நிலை-1, நிலை-2 இரண்டுக்கும் இடையிலுள்ள விளிம்புகளின் எண்ணிக்கை:
::<math>k \times\ (k-\lambda-1)</math>  
- நிலை-2 இலுள்ள முனைகள் வேர்முனையோடு நேரிடை இணைப்பில்லாதவை. எனவே அவற்றுக்கு வேர்முனையுடன் பொதுவானவையாக μ முனைகள் இருக்கும். மேலும் அவை நிலை-1 அமைந்திருக்கும். நிலை 2 இலுள்ள முனைகளின் எண்ணிக்கை <math>(v-k-1)</math> ஆகும்; அவை நிலை-1 இலுள்ள μ முனைகளுடன் இணைக்கப்பட்டிருக்கும்.
:எனவே நிலை-1, நிலை-2 இரண்டுக்கும் இடையிலுள்ள விளிம்புகளின் எண்ணிக்கை:
::<math>(v-k-1)\times\mu</math>.  
- இரண்டு விதமாகக் கணக்கிடப்பட்ட விளிம்புகளின் (நிலை-1, நிலை-2 இரண்டுக்கும் இடையிலுள்ள விளிம்புகள்) எண்ணிக்கைகளைச் சமப்படுத்த நான்கு அளபுருக்களுக்கு இடையுள்ள தொடர்பு கிடைக்கிறது:
::<math>k(k-\lambda-1) = (v-k-1)\mu</math>
# வலிமையான ஒழுங்கு கோட்டுரு

## பண்புகள்

### அண்மை அணி

*I* என்பது முற்றொருமை அணி; *J* ஒன்றுகளின் அணி; இரண்டின் வரிசையும் *v*. ஒரு வலிமையான கோட்டுருவின் அண்மை அணி *A* பின்வரும் இரு சமன்பாடுகளை நிறைவு செய்யும்:  
முதற்சமன்பாடு:
:<math>AJ = JA = kJ,</math>  
இது ஒரு கோட்டுரு ஒழுங்கு கோட்டுருவாக இருப்பதற்கான தேவையின் மிக எளிய மாற்றுக் கூற்றாக உள்ளது. இதன்படி, அண்மை அணியின் ஐகென் மதிப்பு *k*  
இரண்டாவது சமன்பாடு:
:<math>{A}^{2} = k{I} + \lambda{A} + \mu({J-I-A})</math>  
இது வலிமையான ஒழுங்கு கோட்டுருவுக்கான தேவையைக் காட்டும் இருபடிச் சமன்பாடு.
- இடப்புற அணியின் *ij*-ஆவது உறுப்பு, *i* இலிருந்து *j* க்குள்ள இரு-நிலை பாதைகளின் எண்ணிக்கையைக் குறிக்கிறது.
- வலதுபக்க முதல் உறுப்பு *i* இலிருந்து *i* க்குச் செல்லும் தன்பாதைகளின் எண்ணிக்கையைக் குறிக்கிறது.
- *i* மற்றும் *j* இரண்டிற்கும் நேரடி இணைப்புள்ளபோது அவற்றுக்கிடைப்பட்ட இரு-நிலை பாதைகளின் எண்ணிக்கையை வலப்பக்க இரண்டாவது உறுப்பு தருகிறது.
- *i* மற்றும் *j* இரண்டிற்கும் இடையே நேரடி இணைப்பு இல்லாதபோது அவற்றுக்கிடைப்பட்ட இரு-நிலை பாதைகளின் எண்ணிக்கையை வலப்பக்க மூன்றாவது உறுப்பு தருகிறது.
- இம்மூன்று வகைகளும் ஒன்றுக்கொன்று பொதுமையற்றவையாகவும் அமையக்கூடிய அனைத்து பாதைகளையும் உள்ளடக்கியவையாகவும் உள்ளதால் இம்மூன்று உறுப்புகளின் கூடுதல் இடப்புற மதிப்பிற்குச் சமமாக இருக்கும்.  
மறுதலையாக, ஒரு கோட்டுருவின் அண்மை அணி மேற்கூறிய இரு கட்டுப்பாடுகளையும் நிறைவு செய்வதோடு, அக்கோட்டுரு முழுக்கோட்டுரு அல்லது வெற்று கோட்டுருவாக இல்லாமல் இருந்தால் அது வலிமையான ஒழுங்கு கோட்டுருவாக இருக்கும்.
# வலிமையான ஒழுங்கு கோட்டுரு

## பண்புகள்

### ஐகென் மதிப்புகள்

வலிமையான ஒழுங்கு கோட்டுருவின் அண்மை அணிக்கு மூன்று ஐகென்மதிப்புகள் மட்டுமே இருக்கும்:
- *k*, இதன் [[மடங்கெண் 1
- <math>\frac{1}{2}\[(\lambda-\mu)+\sqrt{(\lambda-\mu)^2 + 4(k-\mu)}\],</math> இதன் மடங்கெண் <math>\frac{1}{2} \[(v-1)-\frac{2k+(v-1)(\lambda-\mu)}{\sqrt{(\lambda-\mu)^2 + 4(k-\mu)}}\]</math>
- <math>\frac{1}{2}\[(\lambda-\mu)-\sqrt{(\lambda-\mu)^2 + 4(k-\mu)}\],</math> இதன் மடங்கெண் <math>\frac{1}{2} \[(v-1)+\frac{2k+(v-1)(\lambda-\mu)}{\sqrt{(\lambda-\mu)^2 + 4(k-\mu)}}\]</math>  
மறுதலையாக, மூன்று ஐகென் மதிப்புகள் மட்டுமுள்ள இணைப்புள்ள ஒரு ஒழுங்கு கோட்டுருவானது வலிமையான ஒழுங்கு கோட்டுருவாக இருக்கும்.
# பெரிய புத்தகம் (ஆல்கஹாலிக்ஸ் அனானிமஸ்)

**ஆல்கஹாலிக்ஸ் அனானிமஸ்** (Alcoholics Anonymous): "ஆயிரக்கணக்கான ஆண்களும் பெண்களும் குடி நோயிலிருந்து எவ்வாறு மீண்டார்கள் என்ற கதை''.  
முதல் பதிப்பில் பயன்படுத்தப்பட்ட காகிதத்தின் தடிமன் காரணமாக **பெரிய புத்தகம்** என்று அழைக்கப்படுகிறது. 1939 ஆம் ஆண்டு எழுதப்பட்ட அடிப்படை உரை இது. குடிநோயிலிருந்து மீள்வது எப்படி என்பதை விவரிக்கிறது. ஆல்கஹாலிக்ஸ் அனானிமஸ் (ஏஏ) நிறுவனர்களில் ஒருவரான வில்லியம் ஜி பில் டபிள்யூ. வில்சனால் எழுதப்பட்டது. இந்த புத்தகம் வெளியீட்டிற்கு பின்தான் "பன்னிரண்டு வழிமுறை" என்ற அடிமையிலிருந்து மீட்பு திட்டம் உருவானது. பன்னிரண்டு வழிமுறை மீட்பு திட்டம் இன்று ஹெராயின் போதைப் பழக்கம் மற்றும் கஞ்சா போதை, அதிக உணவு உண்ணல், பாலியல் உறவு அடிமைத்தனம் மற்றும் சூதாட்ட அடிமைத்தனத்திலிருந்து மீட்க உதவுகிறது.  
எல்லா காலத்திலும் அதிகம் விற்பனையாகும் புத்தகங்களில் இதுவும் ஒன்றாகும். 2011 ஆம் ஆண்டில் 3 கோடி பிரதிகள் விற்றுள்ளது. *டைம்* பத்திரிகை 1923 ஆம் ஆண்டுமுதல் ஆங்கிலத்தில் எழுதப்பட்ட 100 சிறந்த மற்றும் மிகவும் செல்வாக்குமிக்க புத்தகங்களின் பட்டியலில் **பெரிய புத்தகத்தை** வைத்ததுள்ளது. இந்த ஆண்டில்தான் *டைம்* பத்திரிகை முதன்முதலில் வெளியிடப்பட்டது. காங்கிரசு நூலகம் 2012 ஆம் தனது புத்தக கண்காட்சியில் 82 ஆம் வரிசை எண்னில் வைத்து அமெரிக்காவை வடிவமைத்த புத்தகங்களில் ஒன்றாக பார்வையாளர்களுக்கு வைத்துப் போற்றியது.
# பெரிய புத்தகம் (ஆல்கஹாலிக்ஸ் அனானிமஸ்)

## வரலாறு

அமெரிக்க பங்கு சந்தையுள்ள வால்வீதியில் பில்டபிள்யூ வெற்றிகரமான தொழிலதிபராக இருந்தார். ஆனால் அவரது நாள்பட்ட குடிப்பழக்கத்தின் காரணமாக அவரது வாழ்க்கை குழப்பத்தில் இருந்தது.1 934 ஆம் ஆண்டில் அவருடன் குடிக்கும் நண்பரான எபி டி யின் அழைப்பை ஏற்று ஆக்ஸ்போர்டு குழுவில் பில் டபிள்யூ சேர்ந்தார். இக் குழுவானது நேர்மை, மன தூய்மை, தன்னலமற்ற தன்மை மற்றும் அன்பு ஆகிய “நான்கு முக்கிய குறிக்கோள்களை” அடிப்படையாகக் கொண்ட ஆன்மீக இயக்கம். டாக்டர் பாப்பை மே 1935 இல் சந்தித்தார். தங்கள் கதைகளை ஒருவருக்கொருவர் பகிர்ந்து கொண்டனர். இருவரும் குடிநோயாளிகளை எவ்வாறு சிறந்த முறையில் அணுகுவது என்பது குறித்து வேலை செய்யத் தொடங்கினர். மற்றவர்களுக்கும் குடிநோயிலிருந்து மீள உதவ தொடங்கினர்.1 937 ஆம் ஆண்டின் ஆரம்பத்திலேயே புத்தகத்திற்கான சிந்தனை உருவானது. பில் டபிள்யூ மற்றும் டாக்டர் பாப் அவர்களின் வழிமுறைகள் 40 க்கும் மேற்பட்ட நபர்கள் 2 வருடங்களுக்கும் மேலாக குடியற்ற வாழ்கையில் இருக்க உதவியதை உணர்ந்தனர். புத்தகந்தான் அவர்களின் செய்தியை தொலைதூரத்திற்கு கொண்டு செல்வதற்காக இருந்த வழி. 1938 ஆம் ஆண்டில் வில்சன் இந்த புத்தகத்தை எழுதத் தொடங்கினார், புத்தகம் எழுதும் காலத்தில் மது மற்றும் போதைப்பொருள் பற்றிய ஆராய்ச்சி நிபுணரான சார்லஸ் பி. டவுன்ஸ் ஆல்கஹாலிக்ஸ் அனானிமசுக்கு 2500 டாலர்கள் கடன் கொடுத்து உதவினார்..  
பெரிய புத்தகம் முதலில் 1939 ஆம் ஆண்டில் ஏஏ நிறுவனர்களான பில் டபிள்யூ மற்றும் டாக்டர் பாப் ஆகியோரால் வெளியிடப்பட்டது. பெரிய புத்தகமே ஏஏ வின் அடிப்படை உரையாக செயல்படுகிறது. பல மொழிகளில் மொழிபெயர்ப்பும் , ஏராளமான மறுபதிப்புகளும் திருத்தங்களும் வெளியிடப்பட்டது. இரண்டாவது பதிப்பு (1955) 1,150,000 பிரதிகள் கொண்டது. இந்த புத்தகம் ஆல்கஹாலிக்ஸ் அனானிமஸ் உலக சேவைமையத்தால் வெளியிடப்படுகிறது. ஏஏ அலுவலகங்கள் மற்றும் கூட்டங்கள் மூலமாகவும், புத்தக விற்பனையாளர்கள் மூலமாகவும் கிடைக்கிறது. 4 வது பதிப்பு (2001) இணையத்தில் இலவசமாகக் கிடைக்கிறது. மார்டி மான் (1904-1980) பெரிய புத்தகத்தின் இரண்டாவது மற்றும் நான்காவது பதிப்புகளில் மூலம் "பெண்களும் துன்பப் படுகின்றனர்" என்ற அத்தியாயத்தை எழுதினார்.  
வழக்கமாக ஏஏ பெரிய புத்தகம் விவிலியத்திற்கு அடுத்தபடியாக அதிகம் அச்சிடப்பட்ட புத்தகம் என்ற கூற்றுகளைக் கூட்டங்களில் கேட்கலாம். இது ஒரு தவறான கணக்கீடு. ஏறக்குறைய இதுவரை மொத்தமாக 30 மில்லியன் பிரதிகள் அச்சிடப்பட்டிருக்கிறது.  
அமெரிக்க குடியரசுத் தலைவர் ரிச்சர்ட் நிக்சன் புத்தகத்தின் பத்துலட்சமாவது பிரதியை பெற்றார்..1941 ஆம் ஆண்டு முதல் சான் குவென்டினில் நடைபெற்ற ஆல்கஹால்லிக்ஸ் அனானிமஸின் முதல் சிறைக் கூட்டத்தை நினைவுகூரும் வகையில் 250 ஆவது லட்சம் பிரதியை சான் குவென்டின் மாநில சிறைச்சாலையின் சிறை காப்பாளர் ஜில் பிரவுனுக்கு டொராண்டோவில், ஒண்டாரியோ , கனடா நடைபெற்ற ஏஏவின் சர்வதேச மாநாட்டில் வழங்கப்பட்டது. இந்த புத்தகத்தின் 300 ஆவதுலட்சம் பதிப்பு நகல் 2010 இல் அமெரிக்க மருத்துவ சங்கத்திற்கு வழங்கப்பட்டது. இச் சங்கம் 1956 ஆம் ஆண்டில் குடிப்பழக்கத்தை ஒரு நோயாக அறிவித்தது.
# பெரிய புத்தகம் (ஆல்கஹாலிக்ஸ் அனானிமஸ்)

## சுருக்கம்

பெரிய புத்தகம் 400 க்கும் மேற்பட்ட பக்கங்களைக் கொண்டுள்ளது. பில்லின் கதை, டாக்டர் பாப்பின் கொடுங்கனவுகள், சில குடிநோயளிகளின் தனிப்பட்ட அனுபவங்கள். பன்னிரண்டு வழிமுறை திட்டமாக உருவாகக் காரணமான விரிவான தீர்வுகள் விளக்க பட்டுள்ளது. பன்னிரண்டு வழிமுறைகளை எவ்வாறு பயன்படுத்துவது என்பது எடுத்துக்காட்டுகள் மற்றும் நிகழ்வுகளைப் பயன்படுத்தி விளக்கப்பட்டுள்ளது. சில அத்தியாயங்கள் ஒரு குறிப்பிட்ட வாசிப்பாளர்களைக் குறிவைக்கின்றன. ஒர் அத்தியாயம் பகுத்தறிவுவாதிகளுக்காக<nowiki/>அர்ப்பணிக்கப்பட்டுள்ளது. மற்றொன்று "மனைவிமார்களுக்கு" என்று பெயரிடப்பட்டுள்ளது (முதல் AA உறுப்பினர்களில் பெரும்பாலோர் ஆண்கள்). இன்னொன்று முதலாளிகளுக்கானது. புத்தகத்தின் இரண்டாம் பகுதி (இதன் உள்ளடக்கம் பதிப்பிலிருந்து பதிப்பிற்கு மாறுபடும்) தனிப்பட்ட கதைகளின் தொகுப்பாகும். இதில் குடிநோயாளிகள் அடிமைத்தன்மை மற்றும் மீண்டவிதம் பற்றிய கதைகளைச் சொல்கிறார்கள்.  
அடிக்கடி பெரிய புத்தகத்தில் குறிப்பிடப்படும் பிரிவுகள்:  
- " பன்னிரண்டு வழிமுறைகள் ", அத்தியாயம் 5 "இது எவ்வாறு செயல்படுகிறது"
- " பன்னிரண்டு கோட்பாடுகள் ", பின் இணைப்புகளில் உள்ளது.
- "ஒன்பதாவது வழிமுறையின் வாக்குறுதிகள்", 6 ஆம் அத்தியாயத்தில் எப்படி செயல் படுத்துவது, தொடர்ந்து 10 வதுவழி முறை பற்றி விளக்குகிறது.  
புத்தகத்தின் முக்கிய குறிக்கோள் என்னவென்றால், வாசகர் தனது பிரச்சினையை தீர்க்க தன்னை விட ஒரு உயர்ந்த சக்தியைக் கண்டுபிடிப்பதை சாத்தியமாக்குவதாகும். "எங்கள் வகை" குடிநோயாளிகள் எந்த சூழ்நிலையிலும் மிதமாக குடிப்பது முடியாது என்று எழுத்தாளர் குறிப்பிடுகிறார். குடிக்காமல் இருப்பது மற்றும் குடிநோய் பற்றி புரிந்துகொள்வது மட்டுமே மீட்புக்கு வழிவகுக்கும். 25 வருடம் குடியை நிறுத்தியிருந்த பிறகு, மிதமாக குடிக்கத் தொடங்கிய இரண்டு மாதங்களுக்குள் மருத்துவமனையில் சேர்ந்த ஒரு மனிதனினை உதாரணம் காட்டி. அவர் குடிக்க காரணம் ஒரு முறை குடிநோயாளி, எப்போதும் குடிநோயாளி எனக் கூறுகிறார்.  
ஒரு குடிநோயாளி அவராகவே குடிப்பதை விட்டுவிடுவது சாத்தியமில்லை என்று புத்தகம் வாதிடுகிறது. ஒரு புதிய அணுகுமுறையும் அல்லது குறிப்பிட்ட நற்குணங்கள் கூட இதில் உதவுவதில்லை . ஒரு குடிநோயாளிக்கு அவரே அவருக்கு உதவ முடியாது என்பதை ஒப்புக் கொள்ள வேண்டும். ஒர் "உயர் சக்தி" மற்றும் குழு மட்டுமே உதவ முடியும். எடுத்துக்காட்டாக ஃப்ரெட் என்ற மனிதனின் கதை கொடுக்கப்பட்டுள்ளது, அவர் குடிப்பதில் எந்த கட்டுப்பாடும் இல்லை, ஆனால் இறுதியாக ஏஏ வின் கொள்கைகளை ஏற்று கொண்டார். அதனால் முன்பு வாழ்ந்த வாழ்க்கையைவிட "எல்லையற்ற திருப்திகரமான வாழ்க்கையை" நடத்துகிறார். நன்றி செலுத்துவதை ஒரு கடமையாக செய்கிறார். பெரிய புத்தகத்தின் அறிமுகவுரையில், குடிநோய் சிகிச்சை நிபுணரான , வில்லியம் டன்கன் சில்க்வொர்த், எம்.டி. ஏஏ வின் நிறுவனர் பில் மற்றும் பிற நம்பிக்கையற்ற குடிநோயளிகளைத் தொடர்ந்து கவனித்த பின்னர் , ஏஏவின் திட்டத்தை ஆதரிக்கிறார் "பெரும்பாலான சந்தர்ப்பங்களில், ஆன்மீக தீர்வைத் தவிர" வேறு தீர்வு இல்லை என்று சில்க்வொர்த் கூறினார். இன்று "பல மருத்துவர்கள், மனநல மருத்துவர்களும்" ஏஏ எற்படுத்திய மாறுதல்களை உறுதிப்படுத்துகின்றனர்.